ທ່ານນາງຄລິນຕັນຈະຢ້ຽມຢາມອິນເດັຽເພື່ອເຈຣະຈາໃນຂອບເຂດ ທີ່ກວ້າງຂວາງ ເສີມຂຍາຍຄວາມສັມພັນ 2 ຝ່າຍ
ຂ່າວສຳຄັນອື່ນໆ: ເສຖກິດຈີນ ຂຍາຍໂຕໃນໄຕຣມາສທີ 2; ກະຊວງການຕ່າງປະເທດສະຫະຣັດ ປ້ອງກັນ ຍະໂຍບາຍ ກ່ຽວກັບມຽນມາ; ເກົາຫລີເໜືອ ຈະເລີ້ມຖ່າຍທຳ ສາຣະຄະດີ
ຣັຖມຸນຕຣີການຕ່າງປະ ເທດ ສະຫະຣັດ ທ່ານນາງ HILLARYCLIN TON ອອກເດີນທາງ ໃນວັນພະຫັດ ມື້ນີ້ ເພື່ອ ໄປຢ້ຽມຢາມເຂດເອເຊັຽບ່ອນທີ່ທ່ານນາງ ຫວັງ ວ່າ ຈະສ້າງ ຄວາມກ້າວໜ້າ ໃຫ້ການເປັນພາຄີ ລະຫວ່າງ ສະຫະຣັດກັບອິນເດັຽ ດ້ວຍການເຈ ຣະຈາ ໃນຂອບເຂດ ທີ່ກວ້າງຂວາງທີ່ສຸດ ເທົ່າທີ່ເຄີຍມີມາລະຫວ່າງ ປະເທດທັງສອງ ໃນຄຳປາສັຍ ທີ່ກຸງວໍຊິງຕັນ ມື້ວານນີ້ ທ່ານນາງ CLINTONກ່າວວ່າ ການເຈຣະຈາ ຂອງທ່ານນາງ ກັບພວກຜູ້ນຳອິນເດັຽ ແມ່ນຈະກວມເຖິງບັນຫາຕ່າງໆ ໃນດ້ານ ນະໂຍບາຍ ຕ່າງປະເທດ ສາທາຣະນະສຸກ ການສຶກສາ ເສຖກິດບັນຫາ ການປ່ຽນແປງ ຂອງ ດິນຟ້າອາກາດ ແລະພະລັງງານ ໂຄສົກຄົນນຶ່ງ ຂອງກະຊວງການຕ່າງປະເທດ ສະຫະຣັດ ກ່າວຕໍ່ ພວກນັກຂ່າວ ໃນມື້ວານນີ້ວ່າ ສະຫະຣັດຫວັງວ່າຈະສ້າງຄວາມກ້າວໜ້າ ໃຫ້ແກ່ການ ເປັນພາຄີຍຸທສາດ ກັບອິນເດັຽ ທີ່ເລີ້ມມາ ໃນປີ2005 ດ້ວຍຂໍ້ຕົກລົງ ຮ່ວມມື ທາງດ້ານນິວເຄລັຽນັ້ນ ຈົນເຖິງຂໍ້ຕົກລົງທີ່ອິນເດັຽ ຈະສາມາດ ຊື້ເທັກໂນໂລຈີ ນິວເຄລັຽ ແລະເຮືອບິນຣົບ ຈາກສະຫະຣັດໄດ້ ຈີນກ່າວວ່າ ເສຖກິດຂອງຕົນ ໄດ້ເຕີບໂຕເກືອບ 8% ໃນໄຕຣມາສທີ 2ຂອງ ປີ 2009 ໂດຍໄດ້ຮັບ ແຮງຂັບດັນ ຈາກແຜນ ການກະຕຸກຊຸກຍູ້ເສຖກິດຂນາດໃຫຍ່ທີ່ແນໃສ່ ເພື່ອຊ່ອຍໃຫ້ເສຖກິດຈີນ ຊຶ່ງເປັນເສຖກິດ ທີ່ໃຫຍ່ ອັນດັບ 3 ຂອງໂລກລອດພົ້ນ ຈາກສະພາບ ການຕົກຕ່ຳ ຂອງເສຖກິດໂລກ ກົມສະຖິຕິ ແຫ່ງຊາດ ກ່າວວ່າຍອດຜລິດຮວມ ພາຍໃນຂອງຈີນ ໄດ້ຂຍາຍໂຕຂື້ນ 7 9% ສົມທຽບໃສ່ ໄລຍະດຽວກັນ ຂອງປີ2008 ແລະເພີ້ມຂຶ້ນ ຫລາຍສົມຄວນ ຈາກການຂຍາຍໂຕ ໃນອັດຕາ 6 1%ຂອງໄຕຣມາສທຳອິດ ຂອງປີ 2009 ນອກນັ້ນ ກົມສະຖິຕິ ແຫ່ງຊາດ ຍັງມີຂ່າວດີເພີ້ມຕື່ມ ທາງດ້ານເສຖກິດ ຄືວ່າຍອດຂາຍຍ່ອຍ ຂອງຈີນ ໄດ້ຖີບຂຶ້ນ 15% ໃນໄລຍະ 6ເດືອນທຳອິດ ຂອງປີ 2009 ຂະນະທີ່ ຣາຄາສິນຄ້າ ເຄື່ອງອຸບປະໂພກ ບໍຣິໂພກຫລຸດລົງ 1 7% ໃນເດືອນມິຖຸນາ ຜ່ານມາ ຈາກລະດັບຂອງເດືອນດຽວກັນ ເມື່ອປີ2008 ກົມສະຖິຕິ ແຫ່ງຊາດເວົ້າວ່າ ຜົນຜລິດ ທາງດ້ານ ອຸສາຫະກັມຂອງຈີນໄດ້ເພີ້ມຂຶ້ນ 10 7% ໃນເດືອນມິຖຸນາ ຫລັງຈາກ ໄດ້ຂຍາຍໂຕ 8 9% ໃນເດືອນພຶສະພາຜ່ານມາ ເຈົ້າໜ້າທີ່ຂັ້ນສູງທ່ານນຶ່ງ ຂອງກະຊວງ ການຕ່າງປະເທດສະຫະຣັດ ຢືນ ຢັດວ່າ ຣັຖບານ ທ່ານ OBAMA ມີນະໂຍບາຍ ອັນໜັກແໜ້ນ ເພື່ອຮັບມືກັບຣັຖບານ ທະຫານ ມຽນມາ ຮອງຣັຖມຸນຕຣີ ຊ່ອຍວ່າການ ກະຊວງ ການຕ່າງປະເທດສະຫະຣັດ ທ່ານ SCOT MARCIEL ກ່າວຕໍ່ພວກນັກຂ່າວ ໃນມື້ວານນີ້ວ່າ ການທົບທວນຄືນເບິ່ງ ນະໂຍບາຍ ຂອງກະຊວງ ການຕ່າງປະເທດ ກ່ຽວກັບມຽນມາ ຍັງບໍ່ທັນແລ້ວສຳເຣັດເທື່ອ ເນື່ອງຈາກ ການດຳເນີນຄະດີ ທ່ານນາງ ອອງຊານ ຊູຈີຜູ້ນຳພັກຝ່າຍຄ້ານ ຂອງມຽນມາ ແຕ່ທ່ານ MARCIEL ເວົ້າວ່າ ການຊັກຊ້າ ທີ່ວ່ານີ້ຈະບໍ່ເປັນ ອຸບປະສັກ ຂັດຂວາງ ບໍ່ໃຫ້ຣັຖມຸນຕຣີ ການຕ່າງປະເທດ ສະຫະຣັດທ່ານນາງ HILLARY CLINTON ສົນທະນາຫາຣື ກ່ຽວກັບເຣື່ອງ ມຽນມາ ເວລາທ່ານນາງໄປຮ່ວມກອງປະຊຸມ ຣະດັບຣັຖມຸນຕຣີ ຂອງອາຊ່ຽນ ທີ່ພູເກັດ ປະເທດໄທໃນອາທິດໜ້ານັ້ນ ແຕ່ຢ່າງໃດ ທ່ານ MARCIEL ຊຶ່ງມີໜ້າທີ່ ເປັນເອກອັຄຣັຖທູດສະຫະຣັດ ປະຈຳ ສມາຄົມ ອາຊ່ຽນນຳນັ້ນ ກ່າວວ່າ ນະໂຍບາຍພື້ນຖານ ຂອງວໍຊິງຕັນກໍແມ່ນຊຸກຍູ້ ໃຫ້ມີຂັ້ນຕອນ ປະຊາທິປະໄຕ ໃນມຽນມາ ຮວມທັງ ການສົນທະນາຫາຣືທີ່ພົວພັນກັບ ຣັຖບານທະຫານ ພັກຝ່າຍຄ້ານ ແລະຊົນກຸ່ມນ້ອຍຕ່າງໆ ເກົາຫລີເໜືອ ກ່າວວ່າ ຕົນໄດ້ເລີ້ມ ຖ່າຍທຳ ສາຣະຄະດີຮູບເງົາເປັນ ຕອນໆ ກ່ຽວກັ ບຊີວິດ ຂອງຜູ້ນຳ ເກົາຫລີເໜືອ ທ່ານ KIM JONG ILຊຶ່ງພາໃຫ້ ມີການສັນ ນິຖານ ຕ່າງໆນາໆກັນ ຄັ້ງໃໝ່ ກ່ຽວກັບອາການດ້ານສຸຂພາບທີ່ແທ້ຈິງຂອງທ່ານ ອົງການຂ່າວ ສູນກາງ ຂອງທາງການ ເກົາຫລີເໜືອກ່າວວ່າ ສາຣະຄະດີ ທີ່ວ່ານີ້ ຈະເນັ້ນໜັກເຖິງ ບົດບາດ ຂອງທ່ານ KIMໃນການສ້າງຕັ້ງ ອຳນາດປົກຄອງ ຄອມມູນິສນັ້ນ ມີການ ສັນນິຖານກັນ ເພີ້ມຂຶ້ນກ່ຽວກັບສຸຂພາບ ຂອງຜູ້ນຳ ວັຍ 67 ປີ ຂອງເກົາຫລີເໜືອ ນັບແຕ່ ມີລາຍງານວ່າຜູ້ກ່ຽວໄດ້ເປັນລົມ ສາຣະບາດ ຢ່າງແຮງ ໃນປີກາຍນີ້ ທ່ານ KIM ມີລັກສນະຈ່ອຍຜອມ ແລະສັງເກດ ເຫັນໄດ້ວ່າ ທ່ານຍ່າງ ແບບຄົນຂາເຄ ໃນລະຫວ່າງການໄປປາກົດໂຕໃນສັບປະດາ ແລ້ວນີ້ ໃນພິທີ ໄວ້ອາລັຍ ເນື່ອງໃນໂອກາດ ວັນຄົບຮອບການເຖິງແກ່ ມໍຣະນະກັມ 15 ປີຂອງມື້ລາງ ທ່ານ KIM IL SUNG ບິດາຂອງທ່ານຊຶ່ງເປັນຜູ້ສ້າງຕັ້ງ ປະເທດເກົາຫລີເໜືອນັ້ນ ໂທຣະພາບ YTN ຂອງເກົາຫລີໃຕ້ລາຍງານ ໃນຕົ້ນອາທິດນີ້ວ່າ ທ່ານ KIM ເປັນມະເຮັງ ໃນມ້າມ ແລະການປ່ວຍ ຂອງທ່ານແມ່ນຮ້າຍແຮງ ເປັນພັຍຂົ່ມຂູ່ ຕໍ່ຊີວິດ ເຈົ້າໜ້າທີ່ມຽນມາ ກ່າວວ່າ ມີ 3 ຄົນ ໄດ້ຖືກຈັບ ໃນອັນທີ່ເຈົ້າ ໜ້າທີ່ເອີ້ນວ່າ ເປັນການຢຶດ ຢາເສບຕິດ ຄັ້ງ ໃຫຍ່ທີ່ສຸດ ເທົ່າທີ່ເຄີຍມີມາໃນມຽນມາ ຕຳຣວດ ປາບຢາເສບຕິດ ຂອງມຽນມາ ຢຶດໄດ້ເຮໂຣອີນ 762 ກິໂລ ພ້ອມກັບຢາບ້າ340 ພັນເມັດ ຈາກຣົດບັນທຸກ ຄັນນຶ່ງ ທີ່ແລ່ນໄປມາ ໃນເມືອງທ່າຂີ້ເຫລັກໃນພາກຕາເວັນອອກ ຂອງປະເທດ ໃກ້ໆບໍຣິເວນຊາຍແດນ ໄທມຽນມາ ໃນມື້ວັນສຸກສັບປະດາແລ້ວ ຣົດບັນທຸກ ຄັນດັ່ງກ່າວ ໄດ້ຢຸດຈອດ ທີ່ດ່ານກວດ ແຫ່ງນຶ່ງເວລາພວກເຈົ້າໜ້າທີ່ ເຂົ້າທຳການ ກວດຄົ້ນ ມຽນມາ ເປັນປະເທດ ທີ່ຜລິດເຮໂຣອີນຫລາຍເປັນ ອັນດັບສອງ ຂອງໂລກ ຮອງຈາກ ອັຟການິສຖານ ຕລອດທັງ ເປັນແຫລ່ງທີ່ມາອັນສຳຄັນ ຂອງຢາບ້າ METHAMPHETAMINE ຕຳຣວດ ປາກິສຖານ ກ່າວວ່າ ພະນັກງານ ຄົນນຶ່ງ ຂອງອົງການ ສະຫະປະຊາ ຊາດທີ່ເຮັດວຽກ ຢູ່ສູນອົພຍົບແຫ່ງນຶ່ງ ໃນພາກ ຕາເວັນຕົກ ສຽງເໜືອ ຂອງປາກິສຖານໄດ້ຖືກຍິງຕາຍ ໃນລະຫວ່າງທີ່ ຄົນຮ້າຍພະຍາຍາມ ຈະລັກພາໂຕ ຜູ້ກ່ຽວໄປໃນວັນພະຫັດ ມື້ນີ້ ເຈົ້າໜ້າທີ່ ອົງການ ສະຫະປະຊາຊາດ ກ່າວວ່າພະນັກງານຄົນນີ້ ເປັນຜູ້ຊາຍ ຊາວປາກິສຖານ ເຮັດວຽກທີ່ ສູນອົພຍົບ KACHA GARHIໃກ້ໆເມືອງ PESHAWAR ແລະວ່າ ມືປືນ ໄດ້ຍິງພະນັກງານຄົນນີ້ ຫລາຍໆຄັ້ງຂະນະທີ່ພວກເຂົາ ພະຍາຍາມ ຈະຈັບໂຕລາວໄປ ຜູ້ກ່ຽວ ໄດ້ຖືກນຳໂຕສົ່ງ ໂຮງພະຍາບານບ່ອນທີ່ນາຍແພດ ແຈ້ງໃຫ້ຊາບວ່າ ລາວເສັຽຊີວິດແລ້ວ ຕຳຣວດເວົ້າວ່າ ນອກນັ້ນພວກມືປືນ ຍັງໄດ້ຍິງ ຍາມຮັກສາ ຄວາມສະງົບ ທີ່ສູນອົພຍົບ ຄົນນື່ງ ແຕ່ມີລາຍງານຂັດແຍ້ງກັນ ກ່ຽວກັບວ່າ ຍາມຄົນນີ້ ໄດ້ຮັບບາດເຈັບ ຫລືເສັຽຊີວິດ ກັນແທ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ